Cofnodion Cyfarfod Cyffredinol (Cyfarfod Rhithiol) o’r Cyngor a gynhaliwyd ar

**Nos Iau 19 Mai 2022 am 18.30**

*cynhaliwyd y cyfarfod drwy ddefnyddio Zoom*

**PRESENNOL:**

Y Cynghorydd Dafydd Owen Y Cynghorydd Mary Hayes

Y Cynghorydd Dafydd Roberts Y Cynghorydd Huw Jones

Y Cynghorydd Mair Owen Pierce Y Cynghorydd Sian Beidas

Y Cynghorydd Lowri Jones Y Cyng. David H Roberts

Y Cyng. Iwan Hywel

1. **Croesawyd** pawb i’r cyfarfod rhithiol gan y Cadeirydd, Cyng. Mair Owen Pierce.

Clerc a Phrif Swyddog Cyllid 26 Stryd Fawr

*Clerk and Chief Financial Officer* Bethesda

**Bethan Roberts** Gwynedd

Rhif Ffôn: 01248 602131 LL57 3AE

Ebost: CyngorLlandygai@ogwen.org

**CYNGOR CYMUNED LLANDYGAI**

**LLANDYGAI COMMUNITY COUNCIL**

**Ymddiheuriadau** Cynghorydd Sir Beca Roberts. Nodwyd fod y Cyngor yn llongyfarch Beca ar gael ei hethol fel Cynghorydd Sir. Adroddwyd fod y Clerc wedi holi’r adran etholiadau yn Cyngor Gwynedd ac Un Llais Cymru ar sut y dylai’r Cyng. Dafydd Roberts a Beca Roberts cynnal ei perthynas proffesiynol gyda’r Cyngor,ac i sicrhau ymddygiad tryloyw fel aelodau’r Cyngor Cymuned.

Nodwyd fod yr holl aelodau hefyd yn cydymdeimlo gyda’r Cyngr. Dafydd Roberts a Beca Roberts ar eu profedigaeth diweddar iawn. Gweithiodd Griff Morris yn galed gyda nifer o prosiectau cymunedol, a bydd yn golled enfawr i'w deulu ac i gymuned Dyffryn Ogwen.

1. **Cofnodion**

**Penderfynwyd:** Derbyn a chadarnhau cofnodion y cyfarfod a gynhaliwyd ar 21 Ebrill 2021.

**3. Materion yn codi o’r cofnodion**

**3.1 Problemau gôr-yrru yn Mynydd Llandygai ac wrth Ysgol Bodfeurig** – Nodwyd y Clerc ei bod wedi gael trafodaeth drost y ffôn gyda Iwan ap Trefor, Cyngor Gwynedd. Addawodd ei fod am gynnig dyddiadau i gwrdd yn ystod mis Ebrill, ond heb dderbyn ymateb. Y Clerc wedi trio cysylltu i drefnu cyfarfod, ond dim ymateb hyd yn hyn.

**3.2** **Llecyn Tir, Bont Tŵr** –Derbyniwyd ymateb gan Chris Burgess o gwmni Breedon. Y Clerc i ffonio Chris i drafod ymhellach.

**3.3 Llwybr Rhif 3** – Nodwyd fod y Cyng. Dafydd Owen wedi trafod y mater hwn gyda’r swyddog llwybrau. Nodwyd fod y swyddog wedi’i drosglwyddo i uwch swyddog oherwydd fod yno ffens drydan yn y lleoliad. Y Clerc i holi am ddiweddariad.

**3.4 Arhosfan bws ger Pant yr Ardd** – Y Clerc wedi gwneud cais am linellau melyn eraill yr ochr arall, ond heb dderbyn ymateb. Y Clerc i drafod eto hefo Iwan ap Trefor.

 **3.5 Drychau traffig -** Y Clerc wedi holi Cyngor Gwynedd os oes modd gael drych traffig ar pen lôn Llwybr Main o gyfeiriad Lôn y Grug, dim ymateb hyd yn hyn. Y Clerc i holi unwaith eto, gan copio’r Cyng. Beca Roberts yn yr ebost.

 **3.6 Lôn y Wern, Tregarth** – Nodwyd y Cyng. Dafydd Roberts fod angen mwy o waith ar y ffordd rhwng Eglwys Gelli a Cororion. Y Clerc i holi Cyngor Gwynedd.

 **3.7 Diffyg ymateb Cyngor Gwynedd –** Y Clerc yn disgwyl am ymateb gan Cyngor Dolbenmaen. Y Clerc i ddanfon yr holl tystiolaeth at Cyngor Gwynedd cyn gynted a bu’r modd.

**3.8** **Seddi gwag** – Y Clerc i hysbysebu’r seddi gwag cyn gynted a phosib ac i gynnwys yr eitem ar yr agenda mis nesaf.

**3.9 Mainc Pentref Llandyagi –** Nodwyd fod y Cyngor wedi gael caniatad gan Gyngor Gwynedd i osod mainc newydd ym Mhentref Llandygai, ar yr amod ein bod yn ariannu a trefnu a cymryd cyfrifoldeb amdani. Y Clerc i edrych am brisiau.

 **4. Gohebiaeth**

Pawb wedi cael copi o’r rhestr ‘Crynodeb o ohebiaeth Mai 2022’

**Cyflwynwyd**: Adra – Ymateb i llythyr Datblygiad Cae Gors – trafodwyd y cynnwys a penderfynwyd y bydd y Clerc yn llunio ymateb ynglyn a’r deunyddiau lleol, llifogydd ac y Gymraeg. Penderfynwyd bydd y Cyngor yn llythyru’r Gweinidog Tai, Julie James AS a Sian Gwenllian AS i godi pwysigrwydd defnyddio deunyddiau lleol a pwysigrwydd lleihau ôl troed carbon.

**Cyflwynwyd:** Un Llais Cymru – Galwad am arfer da – Nodwyd yr ohebiaeth.

**Cyflwynwyd:** Pwyllgor Cronfa Lleol Eisteddfod Llyn ac Eifionydd 2023 – penderfynwyd y bydd y Cadeirydd yn cynrychioli’r Cyngor ar y pwyllgor.

**5. Penodi Archwilydd Mewnol**

Penderfynwyd bod y Cyngor yn hapus i benodi Uned Archwilio Mewnol, Adran Cyllid Cyngor Gwynedd unwaith eto fel Archwilydd ar gyfer cyfrifon 2021-22.

**6. Prydles Ganolfan Tregarth**

Nodwyd fod y Clerc wedi danfon yr addasiadau perthnasol at y Swyddog Eiddo yn Cyngor Gwynedd, ond heb dderbyn unrhyw ymateb eto. Nodwyd y Cyng. Huw Jones fod ddim brys gyda’r brydles ar hyn o bryd.

**7. Gwaith y Mis**

**Tyfiant ger drych Hendyrnpeg –** Adroddwyd fod llawer o dyfiant dros y drych hwn – y Clerc i hybsyu Cyngor Gwynedd.

**Llwybrau –** Nodwyd y Cyng. Dafydd Owen y bydd gwaith cynnal ar y llwybrau yn dechrau wythnos nesaf. Penderfynwyd y bydd angen trafod mater hwn ym mis Medi, y Clerc i’w rhoi ar yr agenda.

**8. Adroddiadau’r Cynrychiolwyr**

**Cais am rhodd – Ysgol Bodfeurig** – Nodwyd fod yr ysgol am wneud cais am rhodd, y Clerc yn disgwyl am y ffurflen gais.

**Canolfan Tregarth** – Adroddwyd y Cyng. Dafydd Owen am y gwelliannau yn y ganolfan. Nodwyd fydd yr Ysgol Feithrin yn chwilio am gynrychiolwyr newydd ar gyfer y pwyllgor.

**9. Adroddiad Ariannol, Rheoli Risg a Gweinyddu**

**9.1** Adroddwyd beth oedd y ffigyrau yn y banc ar ddiwedd mis Ebrill. Nodwyd fod angen addasu’r mis (o mis Mawrth i mis Ebrill) Derbyniwyd yr adroddiad ar ol yr addasiad yma.

**10. Taliadau**

Awdurdodwyd y taliadau canlynol:

Cyngor Gwynedd Rhent Canolfan Tregarth £5.00

**11. Penderfyniadau Cynllunio**

**C18/0767/25/LL**  Coed Wern, Glasinfryn

Safle arfaethedig ar gyfer 40 llety, adeilad derbynfa, a chreu 2 nodweddion dŵr. Ynghyd a ffurfio ffyrdd mynediad cysylltiedig a meysydd parcio, tirweddu a gwaith cysylltiedig eraill.

**Penderfyniad:** Ar y gweill.

**C22/0175/16/DT** 8 Ar Afon, Mynydd Llandygai

 Estyniadau un llawr

**Penderfyniad**: Caniatawyd gyda amodau.

**C22/0154/16/DT** 30 Tal y Cae, Tregarth

Cais ar gyfer codi estyniad un llawr i gefn yr eiddo

**Penderfyniad**: Caniatawyd gyda amodau.

**C22/0238/16/LL** Fferm Tan Y Foel Lôn Rallt, Pentir

Codi tŷ ar gyfer gweithiwr amaethyddol.

**Penderfyniad**: Gwrthodwyd.

**C22/0156/16/CR** Managers Office, Porth Penrhyn Estate Office, Porth Penrhyn

Gosod 2 giat metal traddodiadol o fewn dau lleoliad ar wal ystad Penrhyn er mwyn creu mynediad cyhoeddus i'r Llwybr Arfodir Cymru

**Penderfyniad**: Caniatawyd gydag amodau.

**C22/0134/16/LL** Plot C1, Parc Bryn Cegin, Llandegai

Datblygiad cyfleuster tanwydd Bio - nwy naturiol wedi ei gywasgu ar gyfer cerbydau gan gynnwys pympiau tanwydd, cwmpownd cyfarpar offer, creu mynedfeydd newydd, tirlunio a datblygiad cysylltiedig.

 **Penderfyniad**: Ar y gweill.

**C22/0336/16/MW** Alfred Mcalpine Slate Products, Chwarel Penrhyn

Cais ar gyfer estyniad i weithfeydd cloddio llechi

**Penderfyniad**: Ar y gweill.

**C22/0327/16/AC** Alfred Mcalpine Slate Products, Chwarel Penrhyn

Cais o dan Adran 73 i amrywio amod 1 a 3 ar ganiatâd cynllunio C16/1164/16/MW (Cais o dan Ddeddf yr Amgylchedd 1995 i benderfynu ar amodau dan adolygiad cyfnodol) er mwyn ymestyn yr amser ar gyfer cloddio a gweithio deunydd hyd at 2035, ymestyn amser ar gyfer adfer y safle hyd at 2037 a diwygio cynlluniau er mwyn cynnwys estyniad i'r ardal cloddio

**Penderfyniad:** Ar y gweill.

**C22/0319/16/TC** Bryn Gwalchmai, Mynydd Llandegai

Tystysgrif datblygiad cyfreithlon i gadarnhau y byddai’r bwriad i osod carafán sy’n atodol i amaethyddiaeth yn gyfreithlon ac na fyddai’n gyfystyr â datblygiad y byddai angen caniatâd cynllunio ar ei gyfer

**Penderfyniad:** Ar y gweill.

**12. Ceisiadau Cynllunio**

**C22/0326/16/AC** Tir ger Cae Gors, Tregarth

Cais i ddiwygio amod rhif 2 (yn unol a’r manylion), 3 (llechi naturiol), 12 (cynllun tai fforddiadwy), 14 (argymellion yr arolwg ecolegol rhagarweiniol a chyflwyno cynllun atal llygredd), 18 (samplau o deunyddiau), 19 (cynllun draenio dwr) ac amod 20 (cynllun rheoli’r amgylchedd) o ganiatad cynllunio C21/0617/16/LL parthed codi 12 ty fforddiadwy

**Penderfyniad:** Clerc i ddanfon yr ‘run sylwadau a ddanfonwyd eisoes.

**C22/0406/16/RA** Tir ger Cae Gors, Tregarth

Cais i ryddhau amod 9 (Cynllun Plannu Coed), 13 (Manylion o'r defnydd o'r iaith Gymraeg) ac 16 (Cynllun Gwelliannau Bioamrywiaeth) o ganiatâd cynllunio C21/0617/16/LL ar gyfer codi 12 tŷ fforddiadwy, mynedfa newydd ynghyd a gwaith cysylltiedig.

**Penderfyniad:** Dim sylw.

**NP3/16/28B** Tir ger Maes Parcio Ogwen, Nant Ffrancon

Hysbysiad o flaen llaw o dan Rhan 24 o'r Deddf Cynllunio Gwlad a Thref (Datblygiadau Cyffredinol a Ganiateîr) Gorchymyn 1995 i godi polyn 15m o uchder wedi'i gladio a pren a fyddai'n cefnogi 3 o antenau a 2 o antenau dysgl ynghyd a chypyrddau offer ar y ddaear a'r datblygiadau ategol

**Penderfyniad:** Dim sylw.

**C22/0430/16/DT** Arfon Lôn Y Grug, Mynydd Llandygai

Dymchwel rhan o estyniadau presennol a codi estyniad deulawr ar gyfer ystafelloed byw, llofft a ystafell molchi ychwanegol

**Penderfyniad:** Cynlluniau anghywir ar y cais, y Clerc i hybsysu’r adran cynllunio, a gofyn iddyn ail-ymgynghori ar y cynlluniau cywir.

**13. Unrhyw fater brys arall**

Dim.